Document ID: /roh_data/filtered/fineweb-2-filterrobots_roh.jsonl.gz/10066

L'Ucraina...
Bun 6 emnas suenter l'attatga globala da cyber "WannaCry" ha ina ulteriura attatga bloccà plirs tozzels interpresas surtut en l'Ucraina. Era la Russia, l'Engalterra e l'India èn pertutgads da l'attatga da cyber. Tenor emprimas enconuschientschas sa tracti d'in virus che blocchescha computers. Cun ina summa da daners pon ins lascher debloccar ils computers.
...ed era la Svizra
Da la Svizra è fin ussa la firma da reclama Admeira pertutgada dal virus, quai ha l'interpresa communitgà per twitter.